Zoonoza
<s>Zoonoza je bolest koju čovek dobija od bolesnih ili naizgled zdravih životinja.</s><s>Vekovna bliskost čoveka i životinja dovela je do mogućnosti prenosa infektivnih agenasa između životinja i ljudi.</s><s>Naziv ove grupe bolesti, zoonoza, nastao je od grčkih reči ().</s><s>Uzročnici zoonoza mogu biti bakterije, virusi, rikecije, gljive i paraziti.</s>

<s>Putevi prenošenja 
Veliki je broj patogena koji kruži i izaziva bolesti među životinjama, povremeno se može preneti i na ljude.</s><s>Zoonozu čovek može dobiti od i divljih životinja, glodara, artopoda, ptica koji žive u neposrednom čovekovom okruženju, ali i od domaćih životinja i kućnih ljubimaca.</s><s>Najčešći putevi prenošenja zoonoze su:</s>

<s>Direktnim kontaktom sa životinjama
 Udisanjem vazduha ili prašine kontaminirane životinjskim ekskretima ili direktnim kontaktom sa zaraženom stokom, odnosno njihovim sekretima i tkivima.</s><s>Kontaminacijom sa zelenih i javnih površina izmetom pasa.</s><s>U gradskim sredinama ovaj način prenošenja ima veliki značaj u pojavi i širenju parazitskih zoonoza (Toxocara canis, Dyphillidium canis, Ehinococcus granulosus).</s><s>Ujedom zaražene životinje.</s>

<s>Preko hrane
Alimentarna putem ili upotrebom hrane životinja, koja nije dovoljno termički obrađenih (meso, mleko, jaja)</s>

<s>Putem vektora</s>

<s>Vektori koji prenose zoonoze mogu biti krpelji, komarci, muve, glodari ...</s>

<s>Neke zoonoze su kosmopolitski rasprostranjene dok se druge javljaju samo na određenim područjima (endemska zoonoza).</s><s>Važan činilac u širenju kosmopolitskih zoonoza je migracija kliconoša ili nosilaca uzročnika-rezervora infekcije.</s><s>Rasprostranjenost zoonoza izazvanih parazitima zavisi od prisustva, bioloških vektora koji prenose uzročnika od stalnog do prelaznog domaćina.</s>

<s>Na transmisiju zoonoza utiče temperatura i vlaga, koje pojačavaju ili smanjuju vitalnost infektivnih oblika.</s><s>Zato njihova pojava osim endemskog ima i sezonski karakter jer je vezana za određeno godišnje doba.</s>

<s>Najčešće zoonoze</s>

<s>Klinička slika</s>

<s>Kliničkom slikom dominiraju raznoliki znaci i simptomi, čija je različitost zavisna od;
 patogenosti i virulencije uzročnika 
 odbrambenih sposobnosti imunskog sistema domaćina.</s><s>Tako kod nekih akutnih zoonoza klinička slika protiče sa vrlo blagim kliničkim simptomoma, dok druge imaju buran i dramatičan tok sa teškom kliničkom slikom.</s>

<s>Neke zoonoze imaju hroničan tok sa promenama na različitim organima i organskim sistemima (zbog dejstva toksina ili enzima), a mogu se manifestovati upalnom reakcijom, hiperplazijom ili metaplazijom tkiva, imunosenzibilizacijom ili promenom antigenske strukture i pojavom imunopatskih bolesti.</s>

<s>Ako se pojedine zoonoze koje se prenose sa životinja, ne leče adekvatno, one mogu biti smrtonosne za čoveka (npr besnilo koje se prenosi ugrizom zaražene životinje).</s>

<s>Dijagnoza zoonoza retko se postavlja na osnovu tipične kliničke slike.</s><s>Zato dobra anamneza i iscrpni podaci o kontaktu obolele osobe, navode lekara na ciljana laboratorijska ispitivanja, bez kojih je teško sa sigurnošću postaviti dijagnozu zoonoza.</s>

<s>Dijagnoza 
U dijagnostici zoonoze primenjuju se sledeće  metode:
 direktno izolovanje uzročnika bolesti,
 mikroskopski pregled punktata, stolice krvnog razmaza ili bolničkog materijala, 
 dokazivanjem prisustva antigena uzročnika ili prisutva specifičnih antitela  raznovrsnim serološkeim reakcijama.</s>

<s>Mere prevencije 
Za uspešnu prevenciju, suzbijanje i zaštitu od zoonoza, od bitnog značaja je dobro poznavanje puteva prenošenja i širenja bolesti.</s><s>Prevencija ima veliki značaj u borbi protiv zoonoza.</s><s>U ove mere spadaju:
 Redovno pranje ruku posle upotrebe toaleta i kontakta sa životinjama
 Masovna edukacija stanovništva, posebno dece i vlasnika pasa.</s><s>Dobra termička obrada namirnica
 Pregled svinjskog odnosno goveđeg mesa na prisustvo parazita pre upotrebe
 Redovna vakcinacija stanovništva prema programu vakcinisanja i vakcinacije pre odlaska u egzotična područja sa endemskim zoonozama.</s><s>Hemoprofilaksa svo vreme boravka u egzotičnim područjima sa endemskim zoonozam
 Zaštita od insekata - mehanička ili korišćenjem različitih repelenata.</s><s>Uništavanje vektora ili njihovih legala
 Lečenje kliconoša i parazitonoša
 Redovna veterinarska kontrola i vakcinacija kućnih ljubimaca
 Stavljnje pod kontrolu pasa lutalica
 Donošenje zakonskih propisa o držanju i šetanju pasa</s>

<s>Zoonoza kao biološko oružje 
Kako bi neki uzročnici zoonoza mogli biti upotrebljeni kao biološko oružje u svetu sve više rasta njihov značaj.</s><s>Mikroorganizmi iz grupe zoonoza koji se koriste kao biološki agensi nisu upereni samo protiv ljudskog faktora nego izazivaju oboljenja životinja i biljaka uništavajući tako prirodne resurse, što jednom području ili nekoj zemlji nanosi velike ekonomske gubitke.</s>

<s>Na svu sreću, broj mikroorganizama koji mogu biti upotrebljeni kao biološko oružje nije veliki.</s>

<s>Izvori</s>

<s>Literatura 
 Pedro N. Acha & Boris Szyfres: Zoonoses and Communicable Diseases Common to Man and Animals.</s><s>Volume 1: Bacterioses and Mycoses.</s><s>PAHO Pan American Health Organization, 3rd ed., 2nd print, Washington, 2003.</s><s>Pedro N. Acha & Boris Szyfres: Zoonoses and Communicable Diseases Common to Man and Animals.</s><s>Volume  2: Chlamydioses, Rickettsioses, and Viroses.</s><s>PAHO Pan American Health Organization, 3rd ed., Washington, 2003.</s><s>Pedro N. Acha & Boris Szyfres: Zoonoses and Communicable Diseases Common to Man and Animals.</s><s>Volume 3: Parasitoses.</s><s>PAHO Pan American Health Organization, 3rd ed., Washington, 2003.</s><s>Michael R. Conover & Rosanna M. Vail: Human Diseases from Wildlife.</s><s>CRC Press, 2015.  (Print);  (eBook)</s>

<s>Spoljašnje veze</s>

<s>Pojam zoonoze</s>

<s>Infektivne bolesti
Bolesti životinja</s>

